
מדינת ישראל
משרד החינוך 
אגף בכיר, תפעול רכש ולוגיסטיקה
אגף רכש מכרזים והתקשרויות
21 בדצמבר 2021
מכרז היקפים משתנים מס' 24/11.2021:הטמעה בנושאי זה"ב, נגישות ואורח  חיים בטוח

הבהרה 2
סיכום תשובות לשאלות שהגיעו עד לתאריך 25.11.2021
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה ע"י חברת מרמנת.

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	כללי
	כללי
	לשם מתן זמן סביר למציעים להיערך להגשת הצעתם, נבקש דחייה במועד ההגשה כך שיהיו לפחות 10 ימי עבודה בין מתן התשובות לשאלות ההבהרה למועד ההגשה.
	ראה הבהרה 1 מיום 14/12/2021 המתייחסת לדחיית המועד האחרון להגשת ההצעה

	2. 
	כללי
	כללי
	כיום נכתבים מבחנים רבים לשכבות שונות בהתאמה למגזרים השונים, כולל גירסאות. היכן זה בא לידי ביטוי במכרז? האם פעילות זו תתקיים במכרז החדש?  
	משרד החינוך כותב את שאלוני הבחינה, הקבלן מסייע בהשתתפות מטמיע / רכז צוות כתיבת חומרי הלמידה מטעמו

	3. 
	כללי
	כללי
	כיום נכתבות שאלות למאגר שאלות של האגף. היכן זה בא לידי ביטוי במכרז? האם פעילות זו תתקיים במכרז החדש?  
	ראה תשובה לשאלה 2

	4. 
	כללי


	כללי
	כיום הפעילות כוללת העלאת תכנים לפורטל (לרבות נהלים,  סרטונים, חוזרים וכדומה). כיצד זה בא לידי ביטוי במכרז? האם פעילות זו תתקיים במכרז החדש?  
	העלאת התכנים לפורטל מתבצעת על ידי המשרד ולא על ידי הקבלן

	5. 
	
	כללי
	כיום, יש להעביר דיווחים ולאשרם מול המפקחים המחוזיים  (לרבות דיווחי שעות ופירוט בנוגע לפעילויות בשעות אלו). האם זה ימשיך להתקיים במכרז הקיים? במידה וכן – אילו נתונים נוספים ידרש הקבלן להעביר למפקחים מדי חודש?  
	כל הנתונים מפורטים בחוברת המכרז לרבות הדיווחים הפדגוגיים המועברים למדריכים המרכזים המחוזיים

	6. 
	
	כללי
	איפה אני יכול להגיש מועמדות
	תנאי הגשה הינם כמפורט במכרז כאשר מקום ההגשה הינו כמפורט  סעיף 24.4 במכרז

	7. 
	
	כללי
	לאילו גילאים נדרשים חומרי ההטמעה לגילאי יסודי /חט"ב
	נדרשים חומרים לכל שכבות הגיל

	8. 
	
	כללי
	אנו יכולים להטמיע מסרים חינוכיים כתפאורה בבית הספר, ובנוסף ליצור משטחי משחק סביב נושא זה"ב נגישות ואורח חיים בריא האם המוצרים הללו רלוונטים
	מסרים אלו אינם רלוונטים למכרז ולא נדרש להטמיעם במסגרת מכרז זה

	9. 
	2.4.5
	4
	נבקש לעדכן את הגדרת סעיף 2.4.5 ב' כך שעל המציע יהיה לעמוד בתנאי הבא: "גיוס, הפעלה, ליווי ותשלום שכר של לפחות 50 עובדים בעלי ניסיון של שנתיים ומעלה בהדרכה בבתי ספר ו/או גיוס הפעלה או ליווי פדגוגי ותפעולי של לפחות 50 בעלי תעודות הוראה ו/או רישיון הוראה בבתי ספר."
לחברתנו ניסיון רב ועשיר (ואף מעבר לנדרש ) בניהול פדגוגי ותפעולי של מעל 50 בעלי תעודת הוראה, אך ללא תשלום שכר, כאשר ניהול זה כולל, בין היתר, מעל 2000 ביקורים במוסדות חינוך, מעל 120,000 שעות הדרכה בשמונה מחוזות והכנסה של למעלה מ 8 מיליון ש"ח.  
אין עוררין כי בפועל, ניסיון המציע תואם ואף עולה על הדרוש לפי תנאי המכרז אך הניסיון האמור אינו כולל תשלום שכר לאותם עובדים. על כן, ברי כי הדרישה לתשלום שכר אינה נועדה לקדם את התכלית העומדת בבסיס המכרז – מציאת גוף שלו ניסיון רלוונטי ויתפעל בדרך הטובה ביותר את הפרויקט. משכך הדרישה לתשלום שכר לעובדים מסוג זה, אשר אינה מתמקדת או מתייחסת לניסיון המעשי של המציע, אינה רלוונטית. 

תנאי הסף למכרז זה צריכים להיות מושתתים על ניסיון בפועל, ויכולתו להתמודד עם ניהול הפרויקט.
	על פי החלטת ועדת המכרזים מיום 13/12/2021 פרוטוקול 52320 דרישת הסף נשארת ללא שינוי

	10. 
	2.4.6
	4
	ערבות הצעה 

(1) נבקש להבהיר כי חילוט הערבות יתבצע רק במקרה שהמציע הגיש את הצעתו, חזר בו וביקש למשוך את הצעתו, או לאחר אימות המשרד שהמציע אכן קיבל את הודעת הזכייה, ואף על פי כן לא חתם על חוזה עם המשרד במועד הנקוב לכך בתנאי המכרז, והכל מבלי שיהווה סכום הערבות פיצוי מוסכם בשום מקרה.

(2) נבקש שתינתן למציע הזדמנות נאותה לתקן את הטעון תיקון בטרם מימוש הערבות
האמור רלוונטי לסעיף 17.4 בעמוד 83
	חילוט ערבות יתבצע על פי שיקול דעתו של המשרד בלבד

	11. 
	2.4.5
	4
	"עלות כוללת"  - האם מדובר על היקף כספי של הפרויקט (היקף הכנסות)? 
	מדובר בגובה ההתקשרות הכספית של המציע עם מקבל השירות, בגין ביצוע הפרוייקט

	12. 
	2.5.3
	5
	אנו מבינים ששני הגופים נדרשים להיות בעלי ניסיון  כנדרש ברישא של סעיף 2.4.5 ואין אפשרות שרק גוף אחד מבין השניים  יענה לסעיף 2.4.5 במלואו ולבדו. אנא אישורכם. 
	דרישה זו מתייחסת למקרה בו 2 גופים התקשרו ביניהם לצורך הגשת הצעה

	13. 
	3.14
	7
	במכרז הקודם שעת הטמעה הוגדרה כ -  45 דקות. כעת שעת הטמעה הוגדרה כ – 60 דקות (10 דקות הפסקה) . למרות זאת, התעריף השעתי המינימאלי של המטמיעים נותר 60 ₪ . נבקש להעלות את התעריף השעתי המינימאלי שהינו נמוך ביחס לפרופיל המטמיעים ומקשה מאוד על איתור מטמיעים וגיוסם לפרויקט.
	יש לשנות את זמן ההפסקה ל 15 דקות סה"כ 60 דקות.

התעריף לשעת הטמעה נשאר ללא שינוי

	14. 
	4.3.19
	9
	אנו מבינים כי ההטמעה של הפעולות כפי שהיא מצוינת בסעיף 4.5 אינה  אמורה להתקיים  מרחוק או באמצעות שיחה טלפונית, אלא להתקיים באופן פרונטאלי במוסדות החינוך. אנא אישורכם. 
	הנחת היסוד היא הגעה פיזית אל מוסדות החינוך, כאשר במידה ומדובר בהתייעלות אשר באה לידי ביטוי בתכנית העבודה המחוזית וקיבלה את אישור המדריך המרכז המחוזי, תתאפשר הטמעה גם מרחוק. 


	15. 
	4.4.5
	10
	האם בהכשרת המטמיעים הכוונה ל 30 שעות למטמיע או 10 שעות? האם שעות הכשרת המטמיעים נכללות בשעות ההטמעה?

	הכוונה היא להכשרה של כל המטמיעים  בת 3 ימים רצופים סה"כ 30 שעות. בכל מקרה שעות אלו אינם נחשבות כשעות ההטמעה

	16. 
	4.4.8
	10
	בסעיף 4.4.7 מצוין שההדרכה תתקיים באתר מתאים ואילו בסעיף 4.4.8 מצוין שההכשרה עשויה להתקיים מרחוק או באמצעות שיחה טלפונית:

1. האם הקבלן יחליט אם לבצע את ההכשרה מרחוק או באופן פרונטאלי? במידה והלקוח יחליט – באילו מקרים הלקוח ידרוש ביצוע הכשרה מרחוק?   
2. "באמצעות שיחה טלפונית" – למה הכוונה? האם מדובר על טעות? 
	ההכשרה תתקיים באופן פיזי, התוספת לאפשרות לקיימה מרחוק או באמצעות שיחה מרחוק/ טלפונית, התווספה בכדי לתת מענה למקרי חירום דוגמת הקורונה שמנעה מפגשים פיזיים.

	17. 
	4.5.14
	11
	נבקש דוגמה של היקף פעילות משוער לבית ספר בסדר גודל של 400 ילדים. מה היקף בתי הספר הצפויים להשתתף בהטמעה?
	היקף הפעילות משתנה ממוסד למוסד בהתאם ליכולות ולמודעות המוסד החינוכי לתחומי האגף, והוא נבנה בהתאם לצרכי המחוז. כלל מוסדות החינוך אמורים להשתתף בהטמעה

	18. 
	4.4.16
	11
	הספק יפעל בהתאם לדין הישראלי החל על הספק ולא בהתאם "לכל דין". הערה זו רלוונטית גם לסעיפים 5.11, 5.12, 5.16, 6.3, 6.7, 10.9, 11.1, 11.3, 11.6, 18.9, 19.6, 23.13, 23.18.
	הסעיפים נשארים ללא שינוי

	19. 
	4.4.16
	11
	הכשרת מטמיעים - האם הקבלן נדרש לשלם למטמיעים על פי התעריף המינימאלי המוגדר במכרז ?
	נדרש לשלם לפחות את התעריף המינימלי 

	20. 
	4.5.14
	11
	בקש הבהרה האם הכוונה 2 שעות הטמעה לבית ספר ליום  עבודה וניתן כי יעבדו מספר ימים בשבוע או שהכוונה 2 שעות הטמעה בלבד בשבוע?
	2 שעות הטמעה למפגש אחד .

בחלק ממוסדות החינוך יידרש הקבלן על פי תוכנית העבודה הארצית והמחוזית שאושרה להרחיב את ההטמעה הבסיסית ולבצע הטמעה מורחבת בנושאי הזה"ב.

	21. 
	4.5.17
	12
	כיום, בהתאם להנחיית המשרד ואילוצי בתי הספר, המטמיעים מבצעים ביום יחידת הטמעה בודדת בכל בית ספר, דבר הדורש עלויות נסיעה יומיות גבוהות עקב מעבר ממוסד למוסד (ומיישוב ליישוב).  האם הנחייה זו רלבנטית גם למכרז הנוכחי? 
	לא קיימת הנחייה של המשרד לקיים  יחידת הטמעה אחת ביום בבית ספריתכן כי יידרש על פי תוכנית העבודה  ביצוע יחידת הטמעה אחת בבית ספר.
יש לבנות את תכנית העבודה באופן יעיל כך שההגעה תיתן מענה למקסימום מוסדות באזור גיאוגרפי סמוך.

	22. 
	4.6.3
	13
	בסעיף 4.6.3 מופיע תוכניות חינוכיות בת 1-30 יחידות תוכן. בסעיף 4.14.2 מופיעות שתי יחידות תוכן בהיקף של 70 יחידות. האם אין סתירה בין שני הסעיפים?
	הערכה זו הינה לכתיבת 2 תכניות בשנה, אך יכול להיווצר מצב שבשנה תיכתבנה 2.5 תכניות, כשמחצית התכנית השלישית תימשך בשנה העוקבת, על כן מספר יחידות התוכן שהוערך עומד על כ- 70 יחידות בשנה.

	23. 
	4.6.3 א'
	13
	ישנם סוגים שונים של יחידות תוכן ברמות שונות של פירוט ועם מנעד רחב של חומרי עזר מצורפים.

נבקש לקבל דוגמה או הפניה ליחידת תוכן מייצגת/ממוצעת המצופה במסגרת התקשרות זו?
	לינק לדוגמא לתכנית לימודים בת 30 שיעורים - https://edu.gov.il/special/Curriculum/High-School/traffic/Pages/Teaching-materials.aspx 
לינק לדוגמא ליחידת תוכן קטנה - 
https://meyda.education.gov.il/files/zahav/yehida-rishonit-hekerut-im-negishut%20a-g.pdf

	24. 
	4.6.3 ג'
	13
	האם בחירת שיטת ההוראה מוגדרת ברמת התוכנית, או ברמת יחידת לימוד בודדת?
	ברמת יחידת לימוד בודדת

	25. 
	4.6.3 ה' 1
	13
	כיצד מוגדרים "פרק למידה" או "נושא"?
	נושא יכול לכלול מספר פרקי למידה

	26. 
	4.6.3 ז'
	13
	האם חומרי למידה נלווים הם הפניות לחומרים חיצוניים (כמו סרטונים או ספרים), או חומרי למידה אשר נדרש לפתח במסגרת ההתקשרות? ככל ויידרש פיתוח, נבקש לקבל דוגמה או הערכה לסוג/אורך החומרים הנלווים?
	יכול להיות גם וגם... דוגמת תכנית 
הלימודים המופיעה בתשובה לשאלה 23


	27. 
	4.6
	13
	1. למען שוויון הזדמנויות נבקש הגדרה למונח "יחידת תוכן". מונח שעשוי להתפרש באופן שונה בקרב המציעים. כיום ישנן תכניות שנכתבות במשך חודשים רבים ואף מספר שנים – נבקש לדעת  את משך הזמן המוערך על ידי האגף לכתיבת תכנית חינוכית.  
	יחידת תוכן הינה יחידה הנכתבת לשיעור  בודד (יחידת תוכן מינימאלית)
כאשר תכנית יכולה להתפרש על פני מספר שיעורים, במקסימום, ל- 30 שיעורים בשנה.

	28. 
	4.6.3
	13
	נדרש לתמחר מחיר לפיתוח יחידות תוכן אך אין כל הבהרה לגבי מהותה של היחידה, היקף החומר שכוללת היחידה והיקף הפיתוח הנדרש עבור יחידה כזו. היות והנתון הנ"ל קיים אצל הזכיין הנוכחי ועשוי לאפשר הטיה לטובתו או תמחור לקוי להיקף העבודה הנדרש עבור פיתוח היחידה, נבקש לקבל מידע אודות הפעילות: 

1. נבקש לראות מספר דוגמאות מסוגים שונים בדפוס ובדיגיטל של יחידת תוכן שפותחו בשנים האחרונות
2. נבקש חידוד כמה שעות פיתוח בממוצע יש להקצות לפיתוח יחידת תוכן אחת?
3. מה היקף החומר הלימודי בכל  יחידת תוכן. האם יחידת תוכן שווה למערך שיעור לשעת לימוד אחת בבית ספר? במידה ולא כמה שעות נלמדת יחידית תוכן?
4. איזה סוג תוצר יש להעביר למשרד בסיום עבודה על היחידה?
5. מה תכולתו  וגודלו (בדפוס -כמות דפים, איורים, תמונות וכו', בדיגיטל כמות סרטונים, סימולציות, תמונות וכו')
6. האם נדרש בפיתוח יחידות רק כתיבת התוכן או גם עיצוב גרפי, עריכה, צילום סרטונים וכו'
	ראו תשובות לשאלות 23, 26, 27.

בפיתוח היחידות נדרשת כתיבת התוכן ועריכה

	29. 
	4.7.7
	16
	מהי הערכתכם  לגבי משך הזמן הנדרש לביצוע תיקונים ושינויים נדרשים? מניסיוננו כיום יש תיקונים רבים המצריכים ימי עבודה רבים של כתיבה מחדש ועדכון התכניות. 
	זה משתנה מתכנית לתכנית וללוחות הזמנים בתכנית העבודה האגפית. בכל מקרה הקבלן נדרש להשקיע את כל הזמן שידרש לקבלת תוכנית מתאימה ואיכותית 

	30. 
	4.8
	16
	1. האם סעיף "ריכוז וליווי הכשרה להשתלמות" בהצעת המחיר במפ"ל מתייחס לסעיף 4.8 במכרז? 
2. האם תהיינה מספר השתלמויות בשנה  כשכל השתלמות הינה בין 30-60 שעות? 
3. האם סך ההשתלמויות בשנה יתקיים ב – 100 מפגשים בשנה (כאמור במפ"ל)? 
	כן.
כן

כן 

	31. 
	4.8.2
	16
	הקבלן נדרש  להקצות מקום לקיום השתלמות וזאת עד 5 מקרים בשנה:

האם מדובר על 5 ימים בהם הקבלן יידרש להקצות אתר במשך שעתיים ליום?
	ב- 5 מקרים הקבלן יידרש להקצות מקום כאשר כל מקרה יהיה יום השתלמות שיכלול עד 5 מפגשים למקרה.

	32. 
	4.8.5
	16
	נשמח להבין למי מגיע התשלום המדובר בסעיף זה? לרכז הארצי? למטמיע? למשתתפים בהשתלמות?
	התשלום לבעל התפקיד המוגדר בסעיף, רכז ארצי להכשרה והשתלמויות 

	33. 
	4.8.7
	17
	1. הרכז הארצי אינו נדרש להיות בכל ימי ההשתלמויות? 
2. כמה ימי השתלמות עליו להיות נוכח? 
	הרכז חייב להיות נוכח בכל ההשתלמויות

	34. 
	4.9
	17
	נהוג לתמחר תרגום מסמכים על פי כמות מילים.  מנת שנוכל לתת הצעת מחיר עבור תרגום והתאמה של התוכניות החינוכיות וחוזרי אגף למגזר הלא יהודי, נשמח לקבל מידע אודות היקף החומר הנדרש לתרגום במסמכים.

מהי כמות המילים הממוצעת שיהיה צורך לבצע בתרגום מסמכים עבור המגזר הלא יהודי (ערבי, אתיופי ועוד)
	יחידות תוכן אחת מכילה בממוצע כ- 2,000 מילים

חוזר אגף  אחד מכיל  בממוצע כ-1,500מילים

דוגמאות ניתן לראות ב תשובה לסעיף 23 ובלינק הרצ"ב – בשולחנו של מנהל האגף:
https://edu.gov.il/mazhap/mafmar/road-traffic-safety/Pages/manager-desk.aspx

	35. 
	4.13.3- סעיף י"א
	20
	נבקש הבהרה לצורך לבצע  "הטמעה חוזרת"? 

נבקש מידע אודות אחוז וכמות ההטמעות החוזרות שבוצעו בשנים האחרונות?
	הטמעה חוזרת משמעותה חזרה על ההטמעה שבוצעה קודם, לצורך  תיקון והבהרות של התכנים הנדרשים.
בעבר לא נמדד היקף ההטמעות החוזרות.

	36. 
	4.14.1
	21
	כיום ההיקפים נמוכים בהרבה מההיקפים המצוינים בסעיף זה. נבקש הבהרתכם לעלייה המשמעותית בהיקפים. 
	נוספו לאגף 2 נושאים נוספים, נגישות ובטיחות ילדים והם הסיבה להרחבת הפעילות

	37. 
	4.14.2

+מפ"ל
	21
	1. האם הכוונה היא שהמציע יכתוב בשנה 2 תכניות חינוכיות (שכל תוכנית בין 1-30 יחידות תוכן)+70 יחידות תוכן נוספות? 
2. האם מדובר על 72 (מינימום יחידת תוכן לתוכנית) ועד 130 (מקסימום 30 יחידות תוכן לתכנית) יחידות תוכן בשנה? 
3.  בסעיף 4.6.3  מצוין שהתוכנית תכלול 1-30 יחידות תוכן. יש פער רב בין יחידת תוכן אחת לבין  30 יחידות תוכן. לא ניתן לתת הצעת מחיר לתכנית מבלי לדעת את היקף יחידות התוכן בתכנית. אנא הבהרתכם.   
	ראה תשובה לשאלה מספר 22

	38. 
	4.14.3
	21
	נשמח להבין האם הכוונה היא 100 מפגשים של שעתיים או 100 השתלמויות של 30-60 שעות?
	100 מפגשים של השתלמויות, בני שעתיים – 3 ימים ימים

	39. 
	5.3
	22
	נבקש כי לקבלן יינתן זמן סביר להחלפת כל עובד

האמור רלוונטי עם לסעיף 5.6
	הדרישה נשארת ללא שינוי

	40. 
	5.16
	24
	(1) נבקש כי בדיקת המערכת התקציבית תעשה בתיאום מראש עם הספק. 

(2) נבקש להבהיר כי הקבלן יעמיד לעיון המשרד את כל החומר והמידע בקשר עם מתן השירותים לפי מכרז זה.

(3) נבקש כי המשרד יהיה רשאי להפסיק את ההתקשרות עם הקבלן בכפוף למתן זכות טיעון והזמנות לתקן.

(4) נבקש כי תשלום הפיצוי יוגבל לנזק שנגרם בפועל.
	1. הבדיקה תתבצע בתיאום עם הקבלן.

2.הקבלן יפעל בהתאם להנחיות המשרד.

3. הדרישות במכרז נשארות ללא שינוי

	41. 
	5.17.2
	25
	1. כיום יש 10 רכזי הטמעה ארציים. לנוכח העובדה שהיקף ההטמעה גדל במכרז הנוכחי, האם הצפי הוא שהקבלן יפעיל למעלה מ – 10 רכזים?  
2. מאחר ותפקיד הרכז דורש נסיעות רבות ומרוחקות, נבקש הערכה לגבי היקף הנסיעות השנתי של כל אחד מהרכזים.  
	הקבלן נדרש להפעילו את כח האדם בהתאמה לתוכנית העבודה.

אין צפי ליותר מ- 10 רכזים.

הערכה לגבי היקף נסיעות – כ- 10,000 ק"מ בשנה.

	42. 
	5.17.3
	26
	האם שכר המדריכים למפגשים השונים נכלל בשעות ההטמעה או בנפרד?
	כן הוא חלק מהתעריף לשעת הטמעה.

	43. 
	5.17.4
	26
	נשמח להבין האם הרכז הארצי להשתלמויות יקבל שכר לפי שעות הטמעה שעושה בתחום עיסוקו?
	יקבל לפי התעריף במכרז.

	44. 
	5.17.4
	26
	נבקש לאשר כי רכז השתלמויות ארצי יוכל להיות גם בעל תואר ראשון במדעי החברה עם ניסיון בפיתוח תוכניות והשתלמויות
	כאמור בסעיף זה במכרז הדרישה הינה לבעל תואר אקדמי ראשון לפחות  ובעל תעודה או רישיון הוראה והניסיון בריכוז פעולות השתלמויות לעובדי הוראה 

	45. 
	5.17.5
	26
	נבקש להבין האם תעריף מינימום של בעלי תפקיד זה דומה לתעריף המקביל מטמיע?
	לבעל תפקיד לא הוגדר  תעריף מינימום

	46. 
	5.17.7
	27
	למען שוויון הזדמנויות נבקש להגדיר את היקף הצוות הנדרש לרבות היקף משרתו. כיום מדובר על היקף של כעשרות אלפי שעות פיתוח תוכן  בשנה המחולקות בין פיתוח תוכן ייעודי למגזר הלא יהודי, למגזר החרדי ולמגזר הכללי. 
	על הצוות למנות כ-7 חברים, כולל ראש הצוות (רכז ארצי), ובתוכם מומחי התוכן לחברה הלא יהודית ולחברה החרדית.
לפחות 4 ימי עבודה לאיש צוות

	47. 
	5.19
	28
	נבקש להבהיר מה הכוונה ב"מערכת ממוחשבת".
	מערכת ממושבת כוונתנו למערכת הכוללת  תוכנה או אוסף של תוכנות המאפשרות לנהל מידע בצורה ממוחשבת.

	48. 
	6.1
	29
	(1) נבקש שזכותו של המשרד לפיצוי מוסכם תהיה כפופה למתן הודעה מראש על ההפרה ומתן הזדמנות לקבלן לתקן את הדרוש תיקון. נבקש להוסיף לסעיף את המילים המודגשות "או יפר הקבלן את הוראות מסמך זה, ולא תוקנה ההפרה תוך 14 יום ממועד קבלת הודעת המשרד על כך..."

(2)  נבקש כי טרם הטלת הפיצוי המוסכם תינתן לקבלן הודעה מראש וזכות טיעון.

(3) נבקש להבהיר כי לא יוטלו על הקבלן פיצויים מוסכמים בגין נסיבות שאינן תלויות בו, ובכלל זה בגין נסיבות התלויות במזמין ו/או מי מטעמו או בכוח עליון. 
	הדרישה נשארת ללא שינוי

	49. 
	6.2+6.3
	29
	נבקש כי בך הפיצויים המצטברים שיוטלו על הקבלן לא יעלה על סך סופי כולל ומצטבר ששווה ל-10% מסך התמורה ששולמה לקבלן.
	הדרישה נשארת ללא שינוי

	50. 
	הזמנה להציע הצעות

סעיף 6
	29
	1) סכומי הפיצויים המוסכמים המפורטים בטבלה מוגזמים. נבקש להפחית את סכומי הפיצויים ב50% ולוודא כי פיצויים אלו יוטלו (אם בכלל) לאחר התראה והזדמנות סבירה לתיקון ההפרה, כמו גם "תקופת חסד" (GRACE) של שתי הפרות קודמות.
2) נבקש כי סך כל הפיצויים בהם עשויה החברה לחוב מכוח הסכם זה לא יעלה על 10% משווי התמורה החוזית המשולמת לחברה לפי הסכם זה.
	הדרישה נשארת ללא שינוי

	51. 
	7
	30
	נבקש להוסיף לאחר המילים "את כל הנדרש" את המילים "בהתאם להוראות מכרז זה".
	הדרישה נשארת ללא שינוי

	52. 
	7
	30
	נבקש להבהיר את המשפט "על הקבלן שיבחר להתארגן לכך שבמועד חתימת החוזה הוא יפעיל בלעדית את התוכנית כולה".  
	קבלן שיזכה במכרז, מחויב ללמוד ולבצע את תהליך החפיפה מבעוד מועד, כך שבמועד הפעלת ההתקשרות לא יזדקק לשירותו / לסיועו של הספק הקודם



	53. 
	8
	31
	זכויות יוצרים 
(1) נבקש להבהיר כי  כל תוכן או מידע גנרי, וכן כל מתודולוגיות ושיטת עבודה, ידע מקצועי, מוצרים  ו-know-how של הקבלן או הנשען על פיתוח קיים של הקבלן,  שאינם ייחודיים לשירותים בין שפותח לפני ובין תו"כ מתן השירותים לכללית, יישארו הזכויות בו בבעלות הקבלן.

(2) נבקש להבהיר כי בעלות המשרד בתוצרים כאמור, כפופה לתשלום התמורה.
	הדרישה נשארת ללא שינוי

	54. 
	8.7
	31
	נבקש להחליף את המילים "מיד עם דרישה ראשונה" ב"עם קבלת פס"ד חלוט בנושא" וכן להוסיף את המילים במודגשות "שיחויב לשלם בגין בתביעה האמורה, ובלבד שניתנה לקבלן הזדמנות להתגונן, על חשבונו, וכי המשרד לא הגיע לפשרה בנושא ללא קבלת הסכמת הקבלן".
	הדרישה נשארת ללא שינוי

	55. 
	9.1
	33
	סודיות -

יש להחריג מהגדרת המידע עליו חלה חובת הסודיות, כל מידע: (א) שהיה מצוי בחזקתו של הקבלן קודם לגילוי ע"י המשרד ללא הפרת חובת שמירת סודיות; (ב) שפותח באופן עצמאי ע"י הקבלן או מי מטעמו, ללא הסתמכות על מידע סודי של המשרד; (ג) שנמסר לקבלן על ידי צד ג' ללא הפרת חובת סודיות; (ד) שיוצר על ידי הקבלן או מי מטעמו במסגרת השירותים ואשר הינו גנרי או כללי, לרבות ידע מקצועי, שיטות עבודה, מתודולוגיה, know-how וכיוצא באלה, ואינו מכיל מידע סודי אשר הועבר על ידי המשרד; (ה) מידע שהינו בנחלת הכלל במועד גילויו או שהפך נחלת הכלל שלא עקב הפרת חובת סודיות על ידי הקבלן; ו - (ו) אשר גילויו נדרש עפ"י דין.

	הדרישה נשארת ללא שינוי

	56. 
	9.4
	33
	(1)  נבקש להחליף את המילה "עונים" ב"אשר יחתמו על התחייבות לשמירת סודיות.

(2) נבקש לבהיר מהן ההנחיות לשמירת סודיות.
	הדרישה נשארת ללא שינוי

	57. 
	9.7
	33
	נבקש למחוק את מילים "בכל עת" ולהחליפן ב"תוך 7 ימים מיום קבלת הדרישה לכך מהמשרד".
	הדרישה נשארת ללא שינוי

	58. 
	10.9
	34
	נבקש למחוק את המילים "לשביעות רצון"; שביעות רצון הינה אמת מידה אובייקטיבית, בעוד שהסטנדרט הנכון הוא עמידה בהוראות המכרז כי שנקבע ע"י המשרד.
	הניסוח נשאר ללא שינוי

	59. 
	10.9
	34
	נבקש להחריג מקרים בהם העיכוב נוצר כתוצאה מנסיבות אשר אינן בשליטתו של הקבלן.
	הדרישה נשארת ללא שינוי

	60. 
	10.13
	34
	נבקש להגדיר מהי "פעילות".
	שיתוף לפעילות בכל הנוגע למכרז זה.

	61. 
	10.15
	35
	נבקש להוסיף את המילים המודגשות "ממועד היוודע לו על האירוע". הקבלן יודיע למשרד תוך 8 שעות מהמודע בו היוודע לו על האירוע.
	ניתן לצרף מילים אילו

	62. 
	10.16
	35
	נבקש כי הבדיקה תעשה בתיאום מראש עם הקבלן. נבקש כי האמור יהיה בכפוף לכל חוק.
	המשרד יבצע את הבדיקה במועד שיקבע על ידו ללא תיאום עם הקבלן

	63. 
	11.1
	36
	(1) נבקש להבהיר כי על אף האמור בכל מקום אחר, הקבלן (וכל מי מטעמו) יישא באחריות לנזק ישיר בלבד, ולא יישא באחריות לכל נזק עקיף, תוצאתי, מיוחד או עונשי שייגרם למשרד, או למי מטעמו או לצד שלישי כלשהו, לרבות אובדן הכנסה, אובדן נתונים, עלויות השבתה, הפסד רווח או פגיעה במוניטין. הקבלן לא יהיה אחראי לנזק שייגרם כתוצאה מהוראה של המשרד, או כתוצאה מכל מעשה או מחדל של מי מטעמו. 

(2)  בכל מקרה, גבול אחריות הקבלן לשיפוי ולפיצוי בגין נזקים כלשהם, לא יעלה על תקרה כוללת ומצטברת של סך התמורה ששולמה לספק בפועל ב-12 החודשים הרצופים שקדמו למועד התגבשות עילת התביעה בגין הנזק כאמור לעיל. הגבלות האחריות כאמור תחולנה לגבי כל תביעה מכל סוג שהוא, תהא עילתה אשר תהא, בין חוזית, בין נזיקית ובין אחרת. 
	הדרישה נשארת ללא שינוי

	64. 
	11.3
	36
	נבקש כי השיפוי לפי הסעיפים יהיה כפוף למתן פס"ד חלוט של ערכאה שיפוטית מוסמכת, בכפוף לכך שהמשרד יספק לספק הודעה מידית על כל תביעה או דרישה כאמור, סייע לספק ככל שנדרש על ידו באופן סביר ולא התפשר בכל תביעה או דרישה כאמור ללא קבלת הסכמת הספק לכך מראש ובכתב.
	הדרישה נשארת ללא שינוי

	65. 
	13.2
	38
	נבקש להוסיף כי בכל מקרה של אי הסכמה בקשר למפורט בדוח הפעילות, תיערך ישיבה בין הצדדים במטרה לפתור את המחלוקת. במידה והמחלוקת לא נפתרה, הדבר יובא תוך 7 ימים להכרעתו של רו"ח חיצוני ובלתי תלוי, והחלטתו בעניין תהיה סופית.
	הדרישה נשארת ללא שינוי

	66. 
	13.11
	39
	נבקש כי זכות העכבון תהיה בכפוף למתן הודעה מראש וזכות טיעון.
	הדרישה נשארת ללא שינוי

	67. 
	13.12
	39
	נבקש למחוק את הסעיף. הקבלן לא יוותר על זכות לה הוא זכאי על פי דין
	הדרישה נשארת ללא שינוי

	68. 
	14.1.2 א'
	40
	מסעיף 4.6.4, עולה כי האגף אחראי על אפיון התוכנית, ואילו הספק אחראי על פיתוח יחידות תוכן.

מה תכולת העבודה של הכנת תוכנית חינוכית?

האם הכוונה לפיתוח מאקרו שייעשה ע"י הספק בתדירות נמוכה ויכלול את המפורט בסעיף 4.6.3, ס"ק ב+ג+ד?
(מוערך ב-2 יחידות בשנה לפי 4.14.2)
	ראה תשובה לשאלות מספר 23 ולשאלה מספר  34.

	69. 
	14.1.4 ב'
	40
	נבקש לקבל דוגמה או הפניה לחוזר, או הערכה של אורך ממוצע של חוזר?
	ראה תשובה לשאלה מספר 34.

	70. 
	14.1.2
	40
	האם מקבלים תשלום פעם אחת על התכלול של פיתוח תכנית חינוכית ופעם נוספת על פיתוח של כל יחידת תוכן בפני עצמה?
	פעם אחת בלבד על פיתוח יחידת תוכן

	71. 
	17.1
	45
	נבקש כי כל הארכה כאמור תעשה תוך מתן הודעה לקבלן מראש.
	הדרישה נשארת ללא שינוי

	72. 
	17.2.2ד
	46
	נבקש כי כל קיצור תקופה כאמור ייעשה תוך מתן הודעה לקבלן זמן סביר מראש.
	הדרישה נשארת ללא שינוי

	73. 
	19.6
	48
	נבקש להוסיף את המילים המודגשות "לכל נזק ישיר שיגרם על ידיו..."

נבקש כי האמור יהיה רק בקשר עם נזק אשר באחריותו על פי מסמכי המכרז.
	הדרישה נשארת ללא שינוי

	74. 
	19.10
	48
	נבקש להחריג מן הסעיף מצבים בהם נסיבות שאינן בשליטת הקבלן וכוח עליון מונעים ממנו מלספק את השירותים.
	הדרישה נשארת ללא שינוי

	75. 
	21
	49
	ניגוד עניינים

(1) נבקש להבהיר כי ההתחייבות למניעת ניגוד עניינים חלה על עובדי המציע ולא על המציע עצמו (שאחרת בניגוד למקרה של מידור עובדי המציע, התחייבות כזו מצד המציע עצמו עשויה אף להיחשב הסדר כובל); לחילופין, יש להבהיר כי שירותים שנותן המציע או כל גוף קשור בו, מסוג השירותים הניתנים לפי מכרז זה, לכל צד שלישי, אינם בבחינת ניגוד עניינים, ובלבד שאין שימוש בחומר סודי של המשרד. 

(2) נבקש להבהיר האם "הצהרה ברוח זו" תנוסח על ידי הקבלן?
	ההתחייבות בנוגע לניגוד עניינים חלה על המציע , על עובדיו לרבות קבלני משנה וכל מי שמעורב במכרז

	76. 
	22
	49
	(1) נבקש להבהיר, כי ביטול ההסכם בהתאם לסעיף זה ייעשה לאחר מתן זכות טיעון. 

(2) נבקש למחוק את המילים "עפ"י שיקול דעתו הבלעדי של המשרד", במקרה של ביטול על המשרד לשלם לספק את המגיע לו עד לאותה תקופה.
	הדרישה נשארת ללא שינוי

	77. 
	23.3
	50
	ערבות ביצוע  

נבקש כי חילוט הערבות יתבצע רק במקרה של הפרה יסודית אשר לא תוקנה על ידי המציע לאחר קבלת התראה של 30 יום מראש ובכתב על כך מאת המשרד, ובכפוף לכך שיחולטו מסך הערבות סכומים בגין נזקים שנגרמו למשרד והוכחו בפועל, ומבלי שיהווה סכום הערבות פיצוי מוסכם.
	הדרישה נשארת ללא שינוי

	78. 
	23.12
	51
	נבקש למחוק את המילים "בכל מקרה" ולהוסיף בסוף המשפט את המילים "בכפוף למתן הודעה לקבלן בה נדרש לתקן את המעוות".
	הדרישה נשארת ללא שינוי

	79. 
	23.14
	51
	נבקש להוסיף את המילים המודגשות "לביצוע השירותים, ולא תוקנה ההפרה תוך 14 יום ממועד קבלת הודעה הדורשת תיקונה על ידי הקבלן, רשאי....".
	הדרישה נשארת ללא שינוי

	80. 
	24.1.4ו
	52
	חלק מסעיפי הנספחים כוללים מידע שאינו בתחום מומחיות עורך הדין (עורך הדין אינו יכול לאשר כי הלקוח משתמש בתוכנות מקוריות, הדבר מתייחס לאינפורמציה אותה יכול עורך הדין לקבל מאת המציע, אך אינם בתחום עיסוקו; עורך הדין לא יכול לאשר כי הלקוח לא יבקש בעתיד תמיכה מהמדינה זוהי התחייבות של המציע); עו"ד אינו מוסמך לאשר עובדות הנוגעות ללקוח ככל שעניינים אלה אינם בתחום מומחיותו (ראו החלטה 232/08 של לשכת עורכי הדין); לפיכך, נבקש להשמיט את האישורים הנדרשים, בטופס הגשת ההצעה, בהתחייבות לקיום החקיקה בתחום העסקת עובדים, בהצהרה של עמודה על אי בקשת תמיכה, בהצהרות על שימוש בתוכנות מקוריות, שמירת סודיות, אי הפרת זכויות יוצרים, (בעניינם של אלה ניתן, לחילופין, להוסיף ברישא "בהתאם למידע שקיבלתי מהמציע"), ובהצהרה של עמותה על אי בקשת תמיכה; לחילופין (חלף השמטת האישור), ניתן לשנות את נוסח הנספח, כך שיהיה ערוך כתצהיר עליו חותם נושא משרה במציע, כאשר זהות החותם מאומתת על ידי עורך דין.
	הדרישה נשארת ללא שינוי

	81. 
	24.1.20
	54
	נבקש למחוק את הקביעה לפיה ועדת המכרזים תכריע  לפי שיקול דעתה האם לקבל את בקשת המציע לגבי החלקים שסימן כסודיים; ועדת המכרזים אינה יכולה לקבוע את רגישותו של חומר זה או אחר, והנזק שחשיפתו עלולה לגרום למציע, ואין להטיל עליה אחריות לנזקים כאלה שעלולים להיגרם למציע, אשר חומר חסוי שלו עשוי להיות גלוי, על פי החלטתה.
	הדרישה נשארת ללא שינוי

	82. 
	13
	66
	נבקש להגדיר מהו "מידע מותר"  ומהו "מידע אסור".
	המשרד מגדיר את רמת החיסיון של המידע במכרז ועל הקבלן לפעול בהתאם 

	83. 
	4.1
	73
	נבקש למחוק את המילים "כל" התשלום הוא עבור השירותים הניתנים לפי הסכם זה.
	הדרישה נשארת ללא שינוי

	84. 
	4.9
	74
	נבקש  כי גם תשלומי חסר ישולמו תוך חודש ימים כשהם צמודים כאמור בהוראות החוזה.
	הדרישה נשארת ללא שינוי

	85. 
	5.1.1
	75
	נבקש למחוק את המילים "במיומנות וברמה מקצועית גבוהה" ולהוסיף במקומן את מילים "בהתאם להסכם זה".
	הדרישה נשארת ללא שינוי

	86. 
	5.1.5
	75
	נבקש כי הבדיקה תערך בתיאום מראש עם הקבלן.
	הדרישה נשארת ללא שינוי

	87. 
	7
	75
	נבקש כי הביקור באתר ייעשה בתיאום מראש עם הקבלן. 
	הדרישה נשארת ללא שינוי

	88. 
	11.4
	76
	נבקש למחוק את המילים "עם דרישה ראשונה" ולהוסיף במקומן "עם מתן פס"ד חלוט של ערכאה שיפוטית מוסמכת, בכפוף לכך שהמשרד נתן לספק הודעה מידית על כל תביעה או דרישה כאמור, סייע לספק ככל שנדרש על ידו באופן סביר ולא התפשר בכל תביעה או דרישה כאמור ללא קבלת הסכמת הספק לכך מראש ובכתב".
	הדרישה נשארת ללא שינוי

	89. 
	נספח 3 – חוזה

סעיף 12.6
	77
	נבקש להגביל את אחריות הספק, כמקובל בהסכמים מסוג זה, ולהוסיף סעיף מגבלת אחריות כדלקמן: "על אף כל האמור בהסכם זה ו/או בכל דין, הספק יישא באחריות לנזקים ישירים בלבד אשר נגרמו כתוצאה ממעשה או מחדל של הספק ו/או מי מטעמו ובכל מקרה הספק לא יישא באחריות לנזקים תוצאתיים ו/או מיוחדים ו/או עקיפים כלשהם. כמו כן נבקש כי שיעור אחריותו הכולל והמצטבר של הספק לא יעלה על סך התמורה החוזית השנתית המגיעה לספק על פי הסכם זה".
	הדרישה נשארת ללא שינוי

	90. 
	13
	78
	נבקש להחליף את הביטוי "לא יפחתו מהמצוין" בביטוי "הינם כמצויים"
	הבקשה נדחית. הספק רשאי לרכוש ביטוחים בגבולות אחריות גבוהים יותר.

	91. 
	13.1.2
	78
	נבקש להחליף את הביטוי "לא יפחת מסך" בביטוי "בסך"

האמור רלוונטי גם לסעיף13.2.2 
	הבקשה נדחית. הספק רשאי לרכוש ביטוחים בגבולות אחריות גבוהים יותר.

	92. 
	13.4.6
	79
	נבקש להוסיף בסוף המשפט "בגין השירותים  נשוא הסכם זה"
	הבקשה מתקבלת. 

	93. 
	13.4.7
	79
	נבקש להחליף את הביטוי "לא יפחתו מהמקובל" בביטוי "הינם"
	הבקשה נדחית. הספק רשאי לרכוש ביטוחים בגבולות אחריות גבוהים יותר.

	94. 
	13.4.8
	79
	נבקש להוסיף בסוף המשפט: " אולם אין בביטול החריג כדי לגרוע מחובות המבוטח ו/או זכויות המבטח עפ"י דין."
	הבקשה מתקבלת.

	95. 
	13.6
	79
	נבקש למחוק בסוף המשפט את ביטוי "ללא הסתייגויות"
	הבקשה נדחית. ניתן לציין במקום המילים "ללא הסתייגויות" את המילים "כנדרש לעיל".

	96. 
	13.7
	79
	נבקש להוסיף לאחר המילים " במלואן או בחלקן" את הביטוי: "ללא מידע סודי ו/או עסקי ו/או מסחרי"
נבקש למחוק את המילה "כל" לפני המילה "שינוי"
	1. הבקשה נדחית. ניתן לציין בסוף הפיסקה – "צד ב' רשאי למחוק מפוליסות הביטוח מידע סודי או מסחרי שאינו רלוונטי להתקשרות"
2. הבקשה נדחית. 

	97. 
	13.10
	79
	נבקש להוסיף בסוף המשפט את הביטוי " אולם אי אספקת אישור ביטוח חתום במהלך 14 ימי עסקים מחתימת הסכם זה לא תחשב הפרה יסודית."
	הבקשה נדחית. 

	98. 
	13.4.8
	79
	נבקש להוסיף לסעיף את המלל "אין בביטול החריג, כאמור, כדי לגרוע מזכויות המבטח ו/או מחובות המבוטח על פי דין".
	הבקשה מתקבלת.

	99. 
	13.6
	79
	נבקש להחליף את המילים "שבועיים לפני תום תקופת הביטוח" במילים "בסמוך לתום תקופת הביטוח".
	הבקשה נדחית.

	100. 
	13.7
	79
	"לאחר המילים "העתקי הפוליסות במלואן או בחלקן" נבקש להוסיף המילים "תוך מחיקת נתונים מסחריים".
	הבקשה נדחית. ניתן לציין לאחר המילים "העתקי הפוליסות במלואן או בחלקן" את המילים - "תוך מחיקת נתונים מסחריים שאינם רלוונטיים להתקשרות זו"

	101. 
	14.5
	80
	נבקש לשנות את האמור בסעיף כך שיהיה כתוב:    

על גבי דפי המידע יופיע הכיתוב הבא: 

הטמעה בנושאי זה"ב, נגישות ואורח חיים בטוח 
הפרויקט מבוצע ע"י אוניברסיטת אריאל  עפ"י מכרז מס'   24/11/2021 הפרויקט מבוצע עבור משרד החינוך
	הנוסח נשאר ללא שינוי כאמור בסעיף 4.12

	102. 
	14.7
	80
	נבקש להחליף את המילים "מיד עם דרישה ראשונה" ב"עם קבלת פס"ד חלוט בנושא" וכן להוסיף את המילים במודגשות "שיחויב לשלם בגין בתביעה האמורה, ובלבד שניתנה לצד ב' הזדמנות להתגונן, על חשבונו, וכי המדינה לא הגיעה לפשרה בנושא ללא קבלת הסכמת צד ב'".
	הדרישה נשארת ללא שינוי

	103. 
	15
	81
	נבקש להבהיר כי במקרה של הפרה יסודית תינתן לקבלן הודעה על ההפרה, וכן מתן הזדמנות לתקנה.
	הדרישה נשארת ללא שינוי

	104. 
	15.1.5
	81
	נבקש להוסיף בסוף המשפט את המילים "וההפרה לא תוקנה תוך 7 ימים".
	הדרישה נשארת ללא שינוי

	105. 
	15.1.6
	81
	נבקש להוסיף בסוף המשפט את המילים "ולא תיקן את ההפרה או הסדירה תוך 7 ימים".
	הדרישה נשארת ללא שינוי

	106. 
	15.2
	81
	נבקש למחוק את המילה "עקיפות". 
	הדרישה נשארת ללא שינוי

	107. 
	נספח 3 – חוזה

סעיף 15
	81
	נבקש שיובהר שביטול ההסכם יתאפשר רק במקרים בהם הפר צד ב' את התחייבויותיו לפי ההסכם ו/או הדין ולא תיקן את ההפרה על אף הודעה בכתב והזדמנות סבירה שניתנו לו לעשות כן. בכל מקרה, ביטול ההסכם יהיה כפוף להודעה בת 30 יום מראש ובכתב.
	הדרישה נשארת ללא שינוי

	108. 
	15.4.1
	82
	נבקש להוסיף בסוף המשפט את המילים "והאמור לא הוסר תוך 30 יום".
	הדרישה נשארת ללא שינוי

	109. 
	15.4.2
	82
	נבקש להוסיף בסוף המשפט את המילים "והאמור לא הוסר תוך 30 יום".
	הדרישה נשארת ללא שינוי

	110. 
	15.4.3
	82
	נבקש להוסיף בסוף המשפט את המילים "והאמור לא הוסר תוך 30 יום".
	הדרישה נשארת ללא שינוי

	111. 
	15.4.6
	82
	הסעיף אינו ברור, נבקש לפרט מהי "הסתלקות"? נבקש להבהיר ולתת מסגרת ימים שבה לא בוצעו השירותים, וכן לקבוע מנגנון של מתן הודעה מראש לפני ביטול החוזה.
	הדרישה נשארת ללא שינוי

	112. 
	15.4.7
	82
	נבקש למחוק את המילים "הוכחות להנחת דעתו" ולהחליפן במילים "הוכחות חלוטות".
	הדרישה נשארת ללא שינוי

	113. 
	נספח 3 – חוזה

סעיף 17.4
	82
	נבקש שיובהר שחילוט הערבות ייעשה בכפוף להודעה של לפחות 5 ימים מראש ובכתב לצד ב'.
	הדרישה נשארת ללא שינוי

	114. 
	נספח מס' 5
	91
	האם הקבלן כבר בשלב המענה למכרז נדרש לענות על סעיפי S? 

במידה וכן - במידה והספק בעל תקן ISO  27001 האם הוא פטור מלפרט מענה על סעיפי S  ויכול להגיש תעודת ISO במקום?
	הדרישה נשארת ללא שינוי

	115. 
	נספח 5-אבטחת מידע למיקור חוץ
	91
	נא אשרו כי חתימת המציע בתחתית כל עמוד של נספח 5 מהווה אישור על עמידת המציע  בדרישות אבטחת המידע וכי לא נדרש מענה 1:1 לסעיפי הנספח.
	לא . 

חתימה בסוף העמודה אינה תחליף למענה כנדרש.


3. נספח מספר 6 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים או התקנים ניידים (DOK) כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

